               4.11.2016

               DA

               Den Europæiske Unions Tidende

               C 407/98

         P8_TA(2015)0235
   Anmodning om ophævelse af Udo Voigts immunitet
   Europa-Parlamentets afgørelse af 24. juni 2015 om anmodning om ophævelse af Udo Voigts immunitet (2015/2072(IMM))
   (2016/C 407/15)

      Europa-Parlamentet,

               —

               der henviser til anmodning af 9. februar 2015 om ophævelse af Udo Voigts immunitet, som er fremsendt af præsidenten for Kammergericht i Berlin (Ref. (3) 161 Ss 189/14 (14/15)), og hvorom der blev givet meddelelse på plenarmødet den 25. marts 2015,

               —

               der har hørt Udo Voigt, jf. forretningsordenens artikel 9, stk. 5,

               —

               der henviser til artikel 8 og 9 i protokol nr. 7 vedrørende Den Europæiske Unions privilegier og immuniteter samt artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet,

               —

               der henviser til de domme, som Den Europæiske Unions Domstol har afsagt den 12. maj 1964, 10. juli 1986, 15. og 21. oktober 2008, 19. marts 2010, 6. september 2011 og 17. januar 2013 (1),

               —

               der henviser til artikel 46 i Forbundsrepublikken Tysklands grundlov,

               —

               der henviser til forretningsordenens artikel 5, stk. 2, artikel 6, stk. 1, og artikel 9,

               —

               der henviser til betænkning fra Retsudvalget (A8-0192/2015),

               A.

               der henviser til, at præsidenten for Kammergericht i Berlin har anmodet om ophævelse af Udo Voigts parlamentariske immunitet i forbindelse med retslige skridt angående en påstået lovovertrædelse;

               B.

               der henviser til, at Europa-Parlamentets medlemmer i henhold til artikel 9 i protokol nr. 7 vedrørende Den Europæiske Unions privilegier og immuniteter på deres eget lands område nyder de immuniteter, der tilstås medlemmerne af deres lands lovgivende forsamling;

               C.

               der henviser til, at det fastslås i artikel 46, stk. 2, i Forbundsrepublikken Tysklands grundlov, at et medlem af parlamentet ikke kan drages til ansvar eller anholdes for en strafbar handling uden parlamentets tilladelse, medmindre der foreligger visse særlige omstændigheder;

               D.

               der henviser til, at Udo Voigt anklages for anstiftelse og kollektive injurier i en publikation, som blev udgivet af Tysklands Nationale Demokratiske Parti under FIFA’s VM i fodbold i 2006, og som han var ansvarlig for som formand for partiet;

               E.

               der henviser til, at anklagerne klart ikke har nogen forbindelse til Udo Voigts hverv som medlem af Europa-Parlamentet og udspringer af hans hverv som formand for Tysklands Nationale Demokratiske Parti;

               F.

               der henviser til, at de påståede handlinger ikke vedrører meningstilkendegivelser eller stemmeafgivelser under udøvelsen af hvervet som medlem af Europa-Parlamentet som omhandlet i artikel 8 i protokol nr. 7 vedrørende Den Europæiske Unions privilegier og immuniteter, også i betragtning af at anklagen vedrører handlinger foretaget i 2006, dvs. længe før Udo Voigt blev valgt til Europa-Parlamentet i 2014;

               G.

               der henviser til, at Udo Voigt gør gældende, at varigheden af sagen, der blev indledt i 2006, viser, at der er et ønske om at forhindre ham i at udføre sit parlamentariske arbejde; der henviser til, at baggrunden for denne anmodning om ophævelse af immuniteten imidlertid er en yderligere sag, som blev indledt på Udo Voigts egen foranstaltning, hvorfor princippet om nemo auditur propriam turpitudinem allegans finder anvendelse på denne indsigelse;

               H.

               der henviser til, at der ikke kan være nogen mistanke om, at det er forsøg på at lægge hindringer i vejen for Udo Voigts parlamentariske arbejde (fumus persecutionis), der ligger bag ved sagen, da den blev indledt flere år før, han fik sit mandat i Europa-Parlamentet;

               1.

               vedtager at ophæve Udo Voigts immunitet;

               2.

               pålægger sin formand straks at sende denne afgørelse og det kompetente udvalgs betænkning til Kammergericht i Berlin og til Udo Voigt.

      (1)  Domstolens dom af 12. maj 1964, Wagner mod Fohrmann og Krier, 101/63, ECLI:EU:C:1964:28; Domstolens dom af 10. juli 1986, Wybot mod Faure m.fl., 149/85, ECLI:EU:C:1986:310; Rettens dom af 15. oktober 2008, Mote mod Parlamentet, T-345/05, ECLI:EU:T:2008:440; Domstolens dom af 21. oktober 2008, Marra mod De Gregorio og Clemente, C-200/07 og C-201/07, ECLI:EU:C:2008:579; Rettens dom af 19. marts 2010, Gollnisch mod Parlamentet, T-42/06, ECLI:EU:T:2010:102; Domstolens dom af 6. september 2011, Patriciello, C-163/10, ECLI:EU:C:2011:543; Rettens dom af 17. januar 2013, Gollnisch mod Parlamentet, T-346/11 og T-347/11, ECLI:EU:T:2013:23.


title: Den Udenrigs- og Sikkerhedspolitiske Komités afgørelse (FUSP) 2016/1636 af 6. september 2016 om accept af tredjelandes bidrag til Den Europæiske Unions militære FSFP-uddannelsesmission i Den Centralafrikanske Republik (EUTM RCA) (EUTM RCA/1/2016)

text:
               10.9.2016

               DA

               Den Europæiske Unions Tidende

               L 243/13

         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2016/1636
   af 6. september 2016
   om accept af tredjelandes bidrag til Den Europæiske Unions militære FSFP-uddannelsesmission i Den Centralafrikanske Republik (EUTM RCA) (EUTM RCA/1/2016)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38, stk. 3,
   under henvisning til Rådets afgørelse 2016/610/FUSP af 19. april 2016 om Den Europæiske Unions militære FSFP-uddannelsesmission i Den Centralafrikanske Republik (EUTM RCA) (1), og
   ud fra følgende betragtninger:

               (1)

               Rådet bemyndigede ved artikel 8, stk. 2, i Rådets afgørelse 2016/610/FUSP Den Udenrigs- og Sikkerhedspolitiske Komité (PSC) til at træffe de relevante afgørelser om accept af de foreslåede bidrag fra tredjelande.

               (2)

               På baggrund af en henstilling fra den øverstbefalende for EU-operationen og rådgivning fra Den Europæiske Unions Militærkomité vedrørende et bidrag fra Georgien bør bidraget fra Georgien accepteres.

               (3)

               I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet. Danmark deltager derfor ikke i vedtagelsen af denne afgørelse, som ikke er bindende for og ikke finder anvendelse i Danmark —

         VEDTAGET DENNE AFGØRELSE:
   Artikel 1
   Bidrag fra tredjelande
   1.   Bidraget fra Georgien til EUTM RCA accepteres og betragtes som værende væsentligt.
   2.   Georgien er fritaget for betaling af finansielle bidrag til EUTM RCA's budget.
   Artikel 2
   Ikrafttræden
   Denne afgørelse træder i kraft på dagen for vedtagelsen.

      Udfærdiget i Bruxelles, den 6. september 2016.

            På Den Udenrigs-og Sikkerhedspolitiske Komités vegne

         W. STEVENS

            Formand

      (1)  EUT L 104 af 20.4.2016, s. 21.


Vigtig juridisk meddelelse

|

31960D0712

EØF Rådet: Afgørelse om anvendelsen af traktatens bestemmelser om kapitalbevægelser på Algeriet og de franske oversøiske departementer

EF-Tidende nr. 043 af 12/07/1960 s. 0919 - 0920 den danske specialudgave: serie I kapitel 1959-1962 s. 0046  den engelske specialudgave: serie I kapitel 1959-1962 s. 0048  den græske specialudgave: Kapitel 10 bind 1 s. 0003  den spanske specialudgave: Kapitel 10 bind 1 s. 0005  den portugisiske specialudgave: Kapitel 10 bind 1 s. 0005  tjekkisk specialudgave kapitel 01 bind 01 s. 8  - 8 estisk specialudgave kapitel 01 bind 01 s. 8  - 8 ungarsk specialudgave kapitel 01 bind 01 s. 8  - 8 litauisk specialudgave kapitel 01 bind 01 s. 8  - 8 lettisk specialudgave kapitel 01 bind 01 s. 8  - 8 maltesisk specialudgave kapitel 01 bind 01 s. 8  - 8 polsk specialudgave kapitel 01 bind 01 s. 8  - 8 slovakisk specialudgave kapitel 01 bind 01 s. 8  - 8 slovensk specialudgave kapitel 01 bind 01 s. 8  - 8

		Afgørelseom anvendelsen af traktatens bestemmelser om kapitalbevægelser på Algeriet og de franske oversøiske departementer.RÅDET FOR DET EUROPÆISKE ØKONOMISKE FÆLLESSKAB HARunder henvisning til traktatens artikel 227, stk. 2,under henvisning til forslag fra Kommissionen, ogud fra følgende betragtninger:Rådet skal i medfør af artikel 227, stk. 2, 2. afsnit, træffe afgørelse om betingelserne for anvendelsen på Algeriet og de franske oversøiske departementer af de bestemmelser i traktaten, der ikke er opregnet i 1. afsnit, især bestemmelserne vedrørende kapitalbevægelserne;det beskæftiger sig med et forslag til direktiv for liberalisering af kapitalbevægelserne, som Kommissionen har fremsat i medfør af traktatens artikel 69;på baggrund af de i Algeriet og i de oversøiske franske departementer gældende retsforskrifter for kapitalbevægelser samt disse områders særlige økonomiske forhold og behovene for deres økonomiske og sociale udvikling er det ønskeligt også der at anvende traktatens bestemmelser om kapitalbevægelser,TRUFFET FØLGENDE AFGØRELSE:Artikel 1Såvel traktatens artikler 67 — 73 som bestemmelserne om kapitalbevægelserne i artikel 106 gælder også for Algeriet og de franske oversøiske departementer.Artikel 2Denne afgørelse træder i kraft den 11. maj 1960.Udfærdiget i Luxembourg, den 11. maj 1960På Rådets vegneCalmesGeneralsekretærEugène SchausFormand--------------------------------------------------


title: 2009/718/EF: Rådets afgørelse af 7. september 2009 om indgåelse af en aftale i form af brevveksling mellem Det Europæiske Fællesskab og Brasilien i henhold til artikel XXIV, stk. 6, og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Republikken Bulgariens og Rumæniens lister i tilslutning til deres tiltrædelse af Den Europæiske Union

text:
               26.9.2009

               DA

               Den Europæiske Unions Tidende

               L 254/104

         RÅDETS AFGØRELSE
   af 7. september 2009
   om indgåelse af en aftale i form af brevveksling mellem Det Europæiske Fællesskab og Brasilien i henhold til artikel XXIV, stk. 6, og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Republikken Bulgariens og Rumæniens lister i tilslutning til deres tiltrædelse af Den Europæiske Union
   (2009/718/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum,
   under henvisning til forslag fra Kommissionen, og
   ud fra følgende betragtninger:

               (1)

               Den 29. januar 2007 bemyndigede Rådet Kommissionen til at indlede forhandlinger med visse andre medlemmer af WTO i henhold til artikel XXIV, stk. 6, i GATT 1994 i tilslutning til Republikken Bulgariens og Rumæniens tiltrædelse af Den Europæiske Union.

               (2)

               Kommissionen har i samråd med det udvalg, der er nedsat ved traktatens artikel 133, ført forhandlinger inden for rammerne af Rådets forhandlingsdirektiver.

               (3)

               Kommissionen har afsluttet forhandlingerne om en aftale i form af brevveksling mellem Det Europæiske Fællesskab og Brasilien. Aftalen bør godkendes.

               (4)

               De nødvendige foranstaltninger til gennemførelse af denne afgørelse bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (1) —

         TRUFFET FØLGENDE AFGØRELSE:
   Artikel 1
   Aftalen i form af brevveksling mellem Det Europæiske Fællesskab og Brasilien i henhold til artikel XXIV, stk. 6, og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Republikken Bulgariens og Rumæniens lister i tilslutning til deres tiltrædelse af Den Europæiske Union godkendes herved på Fællesskabets vegne.
   Teksten til aftalen er knyttet til denne afgørelse.
   Artikel 2
   De nærmere bestemmelser til gennemførelse af aftalen vedtages i henhold til den procedure, der er fastsat i artikel 195, stk. 2, i Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (2).
   Artikel 3
   Formanden for Rådet bemyndiges til at udpege den eller de personer, der er beføjet til at undertegne den i artikel 1 omhandlede aftale i form af brevveksling med bindende virkning for Fællesskabet.
   Artikel 4
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 7. september 2009.

            På Rådets vegne

         E. ERLANDSSON

            Formand

      (1)  EFT L 184 af 17.7.1999, s. 23.

      (2)  EUT L 299 af 16.11.2007, s. 1.
    ---documentbreak---

               26.9.2009

               DA

               Den Europæiske Unions Tidende

               L 254/106

         AFTALE
   i form af brevveksling mellem Det Europæiske Fællesskab og Brasilien i henhold til artikel XXIV, stk. 6, og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Republikken Bulgariens og Rumæniens lister i tilslutning til deres tiltrædelse af Den Europæiske Union
   Geneve, den 16. september 2009
   Hr.
   Efter forhandlinger i henhold til artikel XXIV, stk. 6, og artikel XXVIII i den almindelige overenskomst om told og udenrigshandel (GATT) 1994 om ændring af Republikken Bulgariens og Rumæniens lister i tilslutning til deres tiltrædelse af Den Europæiske Union er Det Europæiske Fællesskab og Brasilien blevet enige om følgende:
   Det Europæiske Fællesskab vil i sin liste for toldområdet for EF27 indarbejde følgende ændringer:
   I listen for EF27 indarbejde de indrømmelser, der er indeholdt i listen for EF25.
   I toldposition 0201 3000, 0202 3090, 0206 1095 og 0206 2991 tilføje 5 000 tons til Brasiliens tildeling i EF-toldkontingentet for »udbenet kød af høj kvalitet af hornkvæg, fersk, kølet eller frosset« og fastholde den nuværende toldsats inden for kontingentet på 20 %.
   I toldposition 0202 3090 tilføje 9 000 tons (erga omnes) i EF-toldkontingentet for »kød af hornkvæg, frosset« og fastholde den nuværende toldsats inden for kontingentet på 20 % eller 20 % + 45 % af den specifikke told.
   I toldposition 0207 1410 tilføje 2 500 tons til Brasiliens tildeling i EF-toldkontingentet for »udskårne stykker af fjerkræ af arten Gallus domesticus« og fastholde den nuværende toldsats på 0 %.
   I toldposition 0207 2710 oprette en landetildeling (Brasilien) på 2 500 tons i EF-toldkontingentet for »udskårne stykker af kalkun, frosne« og fastholde den nuværende toldsats på 0 %.
   I toldposition 1701 1110 tilføje 300 000 tons til Brasiliens tildeling i EF-toldkontingentet for »rå rørsukker til raffinering« og fastholde den nuværende toldsats på 98 EUR/t.
   I toldposition 1701 1110 tilføje 250 000 tons (erga omnes) i EF-toldkontingentet for »rå rørsukker til raffinering« og fastholde den nuværende toldsats på 98 EUR/t.
   Denne aftale træder i kraft senest to måneder efter datoen for Brasiliens undertegnede brev.

         På Det Europæiske Fællesskabs vegne

   Geneve, den 16. september 2009
   Hr.
   Jeg skal herved henvise til Deres brev med følgende ordlyd:

      »Efter forhandlinger i henhold til artikel XXIV, stk. 6, og artikel XXVIII i den almindelige overenskomst om told og udenrigshandel (GATT) 1994 om ændring af Republikken Bulgariens og Rumæniens lister i tilslutning til deres tiltrædelse af Den Europæiske Union er Det Europæiske Fællesskab og Brasilien blevet enige om følgende:
      Det Europæiske Fællesskab vil i sin liste for toldområdet for EF27 indarbejde følgende ændringer:
      I listen for EF27 indarbejde de indrømmelser, der er indeholdt i listen for EF25.
      I toldposition 0201 3000, 0202 3090, 0206 1095 og 0206 2991 tilføje 5 000 tons til Brasiliens tildeling i EF-toldkontingentet for »udbenet kød af høj kvalitet af hornkvæg, fersk, kølet eller frosset« og fastholde den nuværende toldsats inden for kontingentet på 20 %.
      I toldposition 0202 3090 tilføje 9 000 tons (erga omnes) til Brasiliens tildeling i EF-toldkontingentet for »kød af hornkvæg, frosset« og fastholde den nuværende toldsats inden for kontingentet på 20 % eller 20 % + 45 % af den specifikke told.
      I toldposition 0207 1410 tilføje 2 500 tons i EF-toldkontingentet for »udskårne stykker af fjerkræ af arten Gallus domesticus, frosne« og fastholde den nuværende toldsats på 0 %.
      I toldposition 0207 2710 oprette en landetildeling (Brasilien) på 2 500 tons i EF-toldkontingentet for »udskårne stykker af kalkun« og fastholde den nuværende toldsats på 0 %.
      I toldposition 1701 1110 tilføje 300 000 tons til Brasiliens tildeling i EF-toldkontingentet for »rå rørsukker til raffinering« og fastholde den nuværende toldsats på 98 EUR/t.
      I toldposition 1701 1110 tilføje 250 000 tons (erga omnes) i EF-toldkontingentet for »rå rørsukker til raffinering« og fastholde den nuværende toldsats på 98 EUR/t.
      Denne aftale træder i kraft senest to måneder efter datoen for Brasiliens undertegnede brev.«

   Jeg har den ære at meddele Dem, at min regering er indforstået med ovenstående.

         På Brasiliens vegne


Avis juridique important

|

31997D0575

97/575/EF, EKSF, Euratom: Kommissionens afgørelse af 23. juli 1997 om tilpasning af de justeringskoefficienter, der fra 1. august, 1. september, 1. oktober, 1. november og 1. december 1996 finder anvendelse på lønninger til tjenestemænd ved De Europæiske Fællesskaber, som gør tjeneste i tredjelande

EF-Tidende nr. L 236 af 27/08/1997 s. 0023 - 0025

KOMMISSIONENS AFGØRELSE af 23. juli 1997 om tilpasning af de justeringskoefficienter, der fra 1. august, 1. september, 1. oktober, 1. november og 1. december 1996 finder anvendelse på lønninger til tjenestemænd ved De Europæiske Fællesskaber, som gør tjeneste i tredjelande (97/575/EKSF, EF, Euratom) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af et fælles råd og en fælles kommission for De Europæiske Fællesskaber,under henvisning til vedtægten for tjenestemænd ved De Europæiske Fællesskaber og ansættelsesvilkårene for de øvrige ansatte i disse Fællesskaber, fastsat ved forordning (EØF, Euratom, EKSF) nr. 259/68 (1), senest ændret ved forordning (Euratom, EKSF, EF) nr. 2485/96 (2), særlig artikel 13, stk. 2, i bilag X, ogud fra følgende betragtninger:I Rådets forordning (EKSF, EF, Euratom) nr. 542/97 (3) fastsattes i medfør af artikel 13, stk. 1, i bilag X til vedtægten de justeringskoefficienter, hvormed de lønninger korrigeres fra 1. juli 1996, der i tjenestestedets valuta udbetales til tjenestemænd ansat i tredjelande;Kommissionen har i de seneste måneder foretaget forskellige tilpasninger af disse justeringskoefficienter (4) i overensstemmelse med artikel 13, stk. 2, i bilag X til vedtægten;fra 1. august, 1. september, 1. oktober, 1. november og 1. december 1996 bør visse af disse justeringskoefficienter tilpasses, idet de statistiske oplysninger, som Kommissionen råder over, har vist, at ændringerne i leveomkostningerne, målt efter justeringskoefficienten og den tilsvarende vekselkurs, for nogle tredjelandes vedkommende har oversteget 5 % siden den sidste fastsættelse eller tilpasning af koefficienterne -TRUFFET FØLGENDE AFGØRELSE:Eneste artikel Med virkning fra 1. august, 1. september, 1. oktober, 1. november og 1. december 1996 tilpasses de justeringskoefficienter, der finder anvendelse på lønninger, som i tjenestestedets valuta udbetales til tjenestemænd ansat i tredjelande, som anført i bilaget.Til beregning af disse vederlag anvendes de vekselkurser, der blev brugt ved gennemførelsen af De Europæiske Fællesskabers almindelige budget for den måned, der gik forud for den i foregående afsnit omhandlede dato.Udfærdiget i Bruxelles, den 23. juli 1997.På Kommissionens vegneHans VAN DEN BROEKMedlem af Kommissionen(1) EFT nr. L 56 af 4. 3. 1968, s. 1.(2) EFT nr. L 338 af 28. 12. 1996, s. 1.(3) EFT nr. L 84 af 26. 3. 1997, s. 1.(4) EFT nr. L 45 af 15. 2. 1997, s. 45.BILAG >TABELPOSITION>>TABELPOSITION>>TABELPOSITION>>TABELPOSITION>>TABELPOSITION>